การประชุมรัฐมนตรีเอเปค 2022 เปิดโอกาศให้รัฐมนตรีด้านเศรษฐกิจทั้ง 21 เขตเศรษฐกิจหารือร่วมกัน พร้อมชูแนวคิดเศรษฐกิจ BCG
นายณัฐภาณุ นพคุณ รองอธิบดีกรมสารนิเทศและรองโฆษกกระทรวงการต่างประเทศ เปิดเผยถึงการประชุมรัฐมนตรีเอเปค ประจําปี 2022 ว่า เมื่อช่วงเช้าที่ผ่านมา นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์ ร่วมกับนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานร่วมต้อนรับรัฐมนตรีเอเปคและผู้เข้าร่วมการประชุมในการประชุมรัฐมนตรีเอเปค ประจําปี 2022 (APEC Ministerial Meeting 2022: AMM)  ถือเป็นการเปิดโอกาสให้รัฐมนตรีด้านเศรษฐกิจของแต่ละเขตเศรษฐกิจ ได้มาหารือร่วมกัน รวมถึงภาคเอกชน ได้มาสรุปที่ทำร่วมกันตลอดทั้งปี โดยหัวข้อหลักในการประชุมคือ การเติบโตที่สมดุลครอบคลุมและยั่งยืน เน้นการนำแนวคิดเศรษฐกิจ BCG มาสนับสนุนการทำงานของเอเปค ช่วยในการฟื้นฟูและสร้างการเจริญเติบโต ทางเศรษฐกิจในระยะยาวสำหรับช่วงท้ายการประชุมจะมีการประกาศผลรางวัล The APEC Digital Prosperity Award โครงการประกวดการทำแอปพลิเคชันเพื่อสร้างการพัฒนาอย่างยั่งยืน ซึ่งถือเป็นหัวใจสำคัญในการพัฒนาตามกรอบ Bio Economy หรือเศรษฐกิจชีวภาพ ตามหลักการของการประชุมประจำปีนี้คือ Open. Connect. Balance. ซึ่งหมายถึง เปิดกว้างสร้างสัมพันธ์ เชื่อมโยงกัน สู่สมดุล